लघु उद्योग मंत्री रमेश जारकीहोली ने यहां गुरुवार को कांग्रेस पार्टी को चेतावनी देते हुए कहा कि अगर शुक्रवार के चुनाव में लक्ष्मी हेब्बालकर के समर्थकों की जीत होती है तो वे कड़ा फैसला करेंगे। बीपीएलडी बैंक के 14 निदेशकों में 9 निदेशक लक्ष्मी हेब्बालकर गुट के तो 5 रमेश जारकीहोली के समर्थक हंै। ऐसे में अध्यक्ष तथा उपाध्यक्ष पद पर लक्ष्मी हेब्बालकर के समर्थकों की जीत तय है। इसके बावजूद जारकीहोली बंधु पार्टी पर दबाव लाकर बैंक के अध्यक्ष तथा उपाध्यक्ष पद के लिए अपने समर्थकों का निर्विरोध चयन चाहते हैं। इस चुनाव को टालने के लिए जारकीहोली बंधुओं ने हर संभव प्रयास किया था।